stanford-oval/wikipedia huggingface dataset:
טרוויס הנסן
קריירה

הנסן למד בצעירותו בבית ספר תיכון מאונטיין ויו במדינת הולדתו, יוטה. לאחר מכן הוא החל בקריירת המכללות שלו, ושיחק בקבוצת הכדורסל של אוניברסיטת יוטה ואלי סטייט בין השנים 1996-1997. לאחר שלקח הפסקה מכדורסל מקצועי בת מספר שנים, הוא החל לשחק עבור אוניברסיטת בריגהאם יאנג בשנת 2000. במשך שלוש שנים היה מהשחקנים הבולטים של המכללה וזכה במספר תארים אישיים, בהם חמישיית העונה השנייה של אזור ה-MWC בליגת המכללות ב-2002, חמישיית העונה הראשונה ושחקן ההגנה של העונה באזור ה-MWC ב-2003.
בדראפט ה-NBA של 2003 נבחר הנסן במקום ה-37 על ידי אטלנטה הוקס. הוא הצטרף לאטלנטה ובכך הפך לכדורסלן הראשון מאוניברסיטת בריגהאם יאנג שמשחק בליגת ה-NBA, מאז שון בראדלי ב-1993. בעונת 2003/2004 לא הצליח הנסן לבסס את מעמדו כשחקן מוביל באטלנטה והשתתף ב-41 משחקים בלבד שבארבעה מתוכם פתח בחמישיית הקבוצה, קלע 3 נקודות בממוצע למשחק.
בשנת 2004, לאחר עונה אחת בלבד באטלנטה, עבר הנסן לקבוצת טאו ויטוריה מהליגה הספרדית. בעונתו הראשונה בקבוצה, 2004/2005, הוא סייע לה להעפיל עד לגמר היורוליג שם הפסיד עימה למכבי תל אביב. בעונת 2005/2006 הוא קלע 11.2 נקודות למשחק ביורוליג והעפיל עם קבוצתו לחצי גמר הפיינל פור, וכן זכה עמה בגביע המלך הספרדי. בשתי עונות אלה העפיל הנסן עם טאו ויטוריה לסדרת הגמר של הליגה הספרדית.
בעונת 2006/2007 עבר הנסן לדינמו מוסקבה הרוסית. בעונתו הראשונה בקבוצה הוא סייע לה להעפיל לשלב ה"טופ 16" של היורוליג עם 14.4 נקודות בממוצע למשחק, ובנוסף נבחר לחמישייה השנייה של העונה בליגה הרוסית. אף על פי כן, לקראת סיום העונה הוא סבל מפציעה בגיד אכילס שהשביתה אותו למשך זמן רב. הוא החלים מפציעתו ובעונת 2007/2008 העפיל סיים עם דינמו במקום השלישי בגביע יול"ב, תוך שהוא משיג ממוצעים של 17.5 נקודות ו-3.3 ריבאונדים למשחק.
בעונת 2008/2009 הוביל הנסן את דינמו מוסקבה לרבע גמר היורוקאפ, תוך שהוא קולע 16.4 נקודות ומוריד 4.6 ריבאונדים בממוצע למשחק. הוא אף נבחר לחמישייה השנייה של העונה ביורוקאפ. לאחר אותה עונה, ביולי 2009, חזר הנסן לליגה הספרדית כאשר חתם בקבוצת ריאל מדריד.
תארים

יורוליג: 2004/05 (סגנות)
אליפות ספרד: 2004/05 (סגנות), 2005/06 (סגנות)
העונה הסדירה בליגה הספרדית: 2004/05
גביע המלך הספרדי: 2005/06
הסופר קאפ הספרדי: 2005
החמישייה השנייה של ה-MWC:‏ 2001/02
החמישייה הראשונה של ה-MWC:‏ 2002/03
שחקן ההגנה של העונה ב-MWC:‏ 2002/03
החמישייה השנייה של הליגה הרוסית: 2006/07
החמישייה השנייה של היורוקאפ: 2008/09
טיין אנד ויר

| --- | --- |
דגל טיין אנד וירדגל טיין אנד ויר

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 תאריך ייסוד:  1974
 שטח:  538 קמ"ר
 אוכלוסייה:  ‏
  ‑ במחוז:  1,146,624 (2020)
  ‑ צפיפות:  2,044 נפש לקמ"ר (2011)
 קואורדינטות:  54°58′26.4″N 1°36′47.52″W﻿ / ﻿54.974000°N 1.6132000°W﻿ / 54.974000; -1.6132000
 אזור זמן:  UTC
  מפת מיקום  מפה מפורטת     לחצו כדי להקטין חזרה    לחצו להגדלה      tabBackground:;tabBorder:#aaa;defaultTab:0;
 
טיין אנד ויר (באנגלית: Tyne and Wear) הוא מחוז שייר בצפון אנגליה, הממלכה המאוחדת. הוא גובל בים הצפוני ממזרח, נורת'מברלנד מצפון, ובמחוז דרהאם מדרום. לפני הקמת המחוז בשנת 1974, שטחו התחלק בין שני המחוזות המקיפים אותו. עד שנת 1986 הייתה מועצה מחוזית, אך היא התבטלה בסופו של דבר. למרות ביטול המועצה, עדיין ישנם גופים הפועלים ברמה המחוזית, ובניהם שירות תחבורה ציבורית, שירותי כבאות ומוזיאונים.
בטיין אנד ויר ישנם כ-13 מחוזות הצבעה לבית הנבחרים הבריטי. באופן מסורתי המחוז נחשב למעוז של מפלגת הלייבור, ובשנת 2010 המפלגה ניצחה בכל מחוזות הבחירה.
טרוויס ווטסון

| --- | --- |
אין תמונה חופשית
 לידה:  20 במרץ 1981 (בן 43) סן אנטוניו שבטקסס
 עמדה:  סנטר
 גובה:  2.03 מטרים
 מכללה:  אוניברסיטת מערב וירג'יניה
 קבוצות כשחקן
 2004-2005   2005-2006   2006-2008   2008-2009   2009-2011   2012   2013-2014  2014-2015   2015   2018:  פאניוניוס אתונה   פורטיטודו בולוניה   ארמאני מילאנו  הפועל ירושלים   ז'לגיריס קובנה   יניסיי קרסנויארסק   לוגאנו טייגרס  סטיאווה בוקרשט   לוגאנו טייגרס   ויטיס
 
טרוויס ג'רמיין ווטסון (אנגלית: Travis Germaine Watson; נולד ב-20 במרץ 1981 בסן אנטוניו, טקסס) הוא כדורסלן עבר אמריקאי המשחק בעמדת הסנטר ומתנשא לגובה של 2.03 מטרים.
קריירה

ווטסון שנולד וגדל בסן אנטוניו, טקסס, החל לשחק מילדותו כדורסל בקבוצת הכדורסל של בית ספרו התיכון, אקדמית הוק היל. לאחר סיום לימודיו התיכוניים, ווטסון החל לשחק בקבוצת הכדורסל של אוניברסיטת מערב וירג'יניה במשך שלוש עונות.
לאחר מכן, ווטסון בחר שלא להירשם לדראפט ה-NBA והחל את הקריירה המקצועית שלו באירופה. במועדון הכדורסל היווני, פאניוניוס אתונה. כבר בעונתו הראשונה בקבוצה היווה גורם משמעותי בעלייתה של הקבוצה למשחקי ההצלבה של הליגה היוונית. בסיום העונה סיים עם ממוצעים של 13.6 נקודות שהעניקו לו את סגן מלך הסלים בליגה היוונית, בנוסף, ל-12.2 כדורים חוזרים. בעונתו השנייה בקבוצה סיים עם ממוצעים של כ-13 נקודות ו-10 כדורים חוזרים, ללא הישג קבוצתי משמעותי.
לאחר סיום עונת 2004/2005 חתם ווטסון במדיה של אלופת איטליה ומחזיקת הגביע האיטלקי, פורטיטודו בולוניה לעונה אחת. כבר לאחר משחקים בודדים, ווטסון נהפך לשחקן היעיל ביותר אצל אלופת איטליה, ורשם ממוצעים גבוהים: 9.7 נקודות וכ-7.5 כדורים חוזרים בכל המסגרות. בעקבות יכולת זאת, קבוצתו העפילה לשלב ה"טופ 16" של היורוליג.
ווטסון עזב את הקבוצה לאחר עונה אחת, וחתם אצל ארמאני ג'ינס מילאנו. בעונתו הראשונה בקבוצה רשם ממוצעים של 7.5 נקודות וכ-5 כדורים חוזרים ועזר לקבוצתו להעפיל לחצי גמר משחקי ההצלבה בליגה האיטלקית. בעונתו השנייה בקבוצה רשם ממוצעים של 7.8 נקודות ו-5.4 כדורים חוזרים והעפיל שוב עם קבוצתו לחצי גמר משחקי ההצלבה של הליגה האיטלקית.
בעונת 2008/2009 עבר ווטסון לשורותיה של קבוצת הכדורסל הישראלית הפועל ירושלים, עימה הגיע למקום הרביעי בליגה. ממוצעיו בירושלים היו 10.7 נקודות ו-8.7 כדורים חוזרים. ווטסון עזב את הקבוצה בסיום העונה וחתם במדי הקבוצה הליטאית, ז'לגיריס קובנה.
הערות שוליים

↑  שלמה פשקוס, הפועל ירושלים מציגה: טרוויס "המשאבה" ווטסון, באתר nrg‏, 20 בספטמבר 2008
טאיפיי 101

| --- | --- |


 הבניין הגבוה בעולם בתקופה:  2004 - 2010
 בניין קודם:  מגדלי פטרונס
 בניין הבא:  בורג' ח'ליפה
 מידע כללי
 סוג:  גורד שחקים 
 מיקום:  Xicun Village 
 מדינה:  טאיוואן 
 בעלים:  Taipei Financial Center Corporation 
 הקמה ובנייה
 תקופת הבנייה:  1999–2004 (כ־5 שנים)
 תאריך פתיחה רשמי:  14 בנובמבר 2005 
 עלות:  1,760,000,000 דולר אמריקאי 
 אדריכל:  לי צ'ו יואן 
 סגנון אדריכלי:  אדריכלות פוסט-מודרנית 
 מידות
 גובה:  449.2 (עד גג המבנה) 509 (כולל התורן בראשו) 439 (עד הקומה האחרונה) מטר
 שטח:  412,500 מ"ר 
 קומות:  101 + 5 קומות מרתף
 קואורדינטות:  25°2′1″N 121°33′52″E﻿ / ﻿25.03361°N 121.56444°E﻿ / 25.03361; 121.56444
 www.taipei-101.com.tw
  (למפת טאיפיי מוגדלת) טאיפיי 101(למפת טאיפיי רגילה) טאיפיי 101
 
טאיפּיי 101 (בסינית: 臺北101 או 台北101), הידוע גם בשמו הרשמי המרכז הפיננסי העולמי (בסינית: 臺北國際金融中心), הוא גורד שחקים הממוקם בטאיפיי, בירת טאיוואן. הבניין מתנשא לגובה של 509 מטרים והוא בעל 101 קומות. בזכות כך, החזיק בתואר "הבניין הגבוה ביותר בעולם" בין השנים 2004–2010, עד השלמת בנייתו של בורג' ח'ליפה בדובאי. הוא תוכנן על ידי האדריכל הטאיוואני ס. י. לי ובנייתו בוצעה על ידי KTRT Joint Venture. קודמיו בתואר הבניין הגבוה ביותר היו מגדלי פטרונס, וכעת הוא במקום ה-11 בגובהו בעולם.
הבניין נבנה בסגנון אדריכלות פוסט-מודרנית, הוא מהווה סמל להתפתחות הטכנולוגית ומכיל אלמנטים מהמסורת האסייתית.
ביולי 2011, זכה הבניין בדירוג הפלטינה, הדירוג הגבוה ביותר, של התקן האמריקאי לבנייה ירוקה LEED, וכיום הוא נחשב לבניין ה"ירוק" הגבוה ביותר בעולם.
הבניין זוכה לחשיפה בספרות ובתקשורת העולמית בזכות הזיקוקים שיוצאים ממנו עם קבלת השנה הגרגוריאנית החדשה.
הקמה

המגדל תוכנן לעמוד ברעידות אדמה במגניטודה הגבוהה מ-7.0. לפני ההקמה היו חששות שהוא יהיה פגיע לרעידות האדמה הנפוצות בטאיוואן. ב־31 במרץ 2002, רעידת אדמה במגניטודה של 6.8 גרמה לעגורן בנייה ליפול מהקומה ה־56 של הבניין (הקומה הגבוהה ביותר באותו הזמן) ולמותם של חמישה בני-אדם. מתכנני הפרויקט נוכחו לראות שהבניין עצמו עומד בציפיות.
גג הבניין הושלם ב־1 ביולי 2003 בטקס שנוהל על ידי ראש העיר. ב־17 באוקטובר 2003 הותקן הצריח, שאיפשר למגדל לעקוף את מגדלי פטרונס ב־50 מטר, ולזכות בתואר "הבניין הגבוה בעולם". ב-21 ביולי 2007 עבר המגדל בורג׳ ח׳ליפה בדובאי במהלך בנייתו את הגובה 510 מטר.
פנים המבנה

בין קומות 87 ל-92 של המבנה תלויה מטוטלת ענק במשקל של 660 טון, שמטרתה לשכך את תנע המבנה בעת רעידת אדמה או רוח חזקה, וכך למנוע את קריסתו. מבחינות רבות ניתן לראות בבניין זה את גורד השחקים המשוכלל ביותר מבחינה טכנולוגית שהוקם עד שנת 2007. לבניין חיבורי אינטרנט לווייני וסיבים אופטיים המאפשרים מהירות של עד 1 ג'יגה-בית לשנייה. חברת טושיבה סיפקה את שתי המעליות המהירות ביותר בעולם, הנעות במהירות של 1,010 מטרים לדקה (60.6 קילומטר לשעה) והמסוגלות להעלות מבקרים מקומת הכניסה עד למצפה בקומה ה־89 בפחות מ־39 שניות. המעליות מדוחסות על מנת למנוע את השפעות שינויי הלחץ על אוזני הנוסעים, ומעוצבות בצורה אווירודינמית מחודדת בשני קצותיהן להקטנת התנגדות האוויר בפיר המעלית. בעת העלייה במעלית התאורה מתעמעמת, ומסלול המעלית מוצג על גבי לוח אלקטרוני בתא הנוסעים בליווי מוזיקה חרישית. העלייה במעלית לקומת התצפית היא אטרקציה תיירותית המושכת תיירים רבים.
מתחת למגדל משתרע מרכז קניות גדול המכיל נציגויות של מותגים מערביים ומקומיים רבים, וכן בתי קפה, מסעדות ובתי קולנוע.
גלריה

מטוטלת הענק בקומה 92
מיקום המטוטלת בראש הבניין
מראה הבניין בשקיעה
הערות שוליים

↑  מגדל טאיפיי 101 באתר The Skyscraper Center
↑  סוכנויות הידיעות, היום: הפתיחה הרשמית של בורג' דובאי - המגדל הגבוה בעולם, באתר TheMarker‏, 4 בינואר 2010
↑  Ingredient of High-Rise Design Structure Magazine, June 2006
↑  Taipei 101 Project Review & Management Master Builders Journal, 4th Quarter, 2007, pp. 78-83
↑  שרון קדמי ורון פז, ‏"טייפה 101" - הבניין הגבוה בעולם; דוחק את מגדלי הפטרונאס, באתר גלובס, 2 במאי 2004
↑  "הבניין הירוק הגבוה בעולם". 10 באוגוסט 2011
↑  נתוני המשקולת, באתר הבניין
| --- | --- |
בקרת זהויות :  GND: 7567293-5  MusicBrainz: 47f9f4a9-5cd0-4500-8a6b-ab84bab6f233  VIAF: 245870998   WorldCat (עם VIAF): 245870998 
איור המשווה בין מחזיקי התואר של גורד השחקים הגבוה בעולם. אנטנות בניין סירס גבוהות יותר משל טאיפיי 101 אך השני נחשב לגבוה יותר בזכות הגובה האדריכלי (הגובה המתוכנן של היצירה האדריכלית השלמה) של הבניין
חניה במקביל

אנימציה הממחישה חניה במקביל
חניה במקביל היא סוג של חניה, אשר במסגרת התמרון הרכב שמחנה, צריך להיכנס לחלל שבין שני כלי רכב אחרים החונים בשולי הכביש. חניה במקביל היא מיומנות חשובה לכל נהג, במיוחד משום היא מאפשרת שימוש יעיל יותר בכמות המוגבלת של מקומות חניה באזורים אשר מאוכלסים בצפיפות.
על מנת לבצע חניה במקביל. צריך הנהג בתחילה לעמוד במקביל לרכב החונה, שממוקם אחרי מקום החנייה, לוודא שהרכב נמצא במרחק בטוח מהרכבים החונים, ולאחר מכן לנסוע לאחור (אנ') אל מקום החנייה תוך כדי שמיישרים את הרכב.
תמרון הנהיגה כולל נסיעה לאחור, עשוי להיות מעט קשה לביצוע עבור נהגים מסוימים – במיוחד נהגים חדשים. בתחילת המאה ה-21 החלו יצרני כלי רכב לפתח ולשווק מערכות המסייעות לנהגים לבצע חניה במקביל באופן אוטומטי, ואשר הופכות את התמרון לקל ומדויק בהרבה יותר. מערכות אלו משתמשות בחיישנים ומצלמות כדי לבצע את התמרון. לצורך החניה ניתן להיעזר בחיישן חנייה, שגם מסייע למניעת דריסת ילדים בנסיעה לאחור.
טולוי

| --- | --- |

 לידה:  1191? Khamag Mongol 
 פטירה:  1232 (בגיל 41 בערך) 
 מדינה:  האימפריה המונגולית האימפריה המונגולית
 בן או בת זוג:  Sorghaghtani Beki Lingqun khatun 
 
 
טוֹלוּי ׁ(במונגולית: Толуй хаан, באנגלית: Tolui, חי בשנים 1190-1232) היה בנו הרביעי והצעיר ביותר של ג'ינגיס חאן. לאחר מותו של ג'ינגיס וחלוקת האימפריה המונגולית לנחלות בין בניו, זכה טולוי לשלוט בשטח מונגוליה ותיפקד כחאן בפועל עד למינויו של אחיו אוגדיי לחאן הגדול בשנת 1229. טולוי תיפקד כשליט בפועל גם בזמן הקרבות כנגד שושלת ג'ין והאימפריה הח'ווארזמית.
טולוי ידוע יותר בשל צאצאיו, שמעשיהם עיצבו את פניה של האימפריה בדורות שלאחריו. הוא היה אביהם של מונגקה, החאן הגדול הרביעי, קובלאי, מייסד שושלת יואן, אריק בוק והולאגו, מייסד השושלת האילח'אנית. היריבות בין משפחותיהם של טולוי, אוגדיי וג'וצ'י גרמו לחוסר יציבות לאחר מותם של אוגדיי ובנו גויוק. עם זאת, דווקא הסכסוך בין בניו של טולוי, קובלאי ואריק בוק, מלחמת האזרחים הטולויית, הייתה אחת הסיבות הוביל לפיצול הח'אנויות המונגוליות בשנות ה-60 של המאה ה-13.
לאחר שמונגקה התמנה להיות הח'אן הגדול, הוא העניק לאביו, לאחר מותו, את תואר הח'אן הגדול בטענה שזה הגיעה לו בגלל היותו הבן הצעיר (שיורש את נחלת אביו המקורית) וניהולו בפועל את האימפריה.
ראו גם

צ'אגאטאי חאן
אוגדיי חאן
מונגקה חאן
קובלאי חאן
הולאגו חאן
טיין-חווי

| --- | --- |

 מידע כללי
 מפעיל:  הרפובליקה העממית של סין סין
 יצרן:  הרפובליקה העממית של סין CASC
טיין-חווי, Tianhui (בסינית: 天绘, בתרגום לעברית: תרשים שמיים) היא סדרת לוויינים סינים מסוג חישה מרחוק. הלוויין הראשון שוגר בשנת 2012. מאז שוגרו לוויינים נוספים ומתוכננים שיגורים חדשים.
הלוויינים נבנו על ידי תאגיד הטכנולוגיה בתחום החלל של סין. הם מיועדים למיפוי ובדיקת משאבי טבע לצרכים אזרחיים וצבאיים.
הלוויינים של הדור הראשון צוידו במצלמה בתחום אופטי ובתחום תת אדום. מצלמה אופטית הייתה ברגישות עד 5 מ' ומצלמה בתת-אדום עד 10 מ'. חשמל לתפקוד הלוויין סופק מ-2 פאנלים סולאריים. מדגם זו שוגרו 4 לוויינים.
שיגור לוויינים של הדור השני החל בשנת 2019. הם היו בעלי רגישות עד 3 מ'. מדור זה שוגרו 4 לוויינים ב-2 זוגות.
בשנת 2021 שוגר זוג לוויינים מדגם מתקדם לצרכים צבאיים. בשנת 2023 שוגר זוג לוויינים נוסף.
כל הלוויינים פועלים במסלול מסונכרן-שמש גובה של כ-500–600 ק"מ.
רשימת לוויינים

| 0 | 1 | 2 | 3 |
| --- | --- | --- | --- |
| תאריך שיגור | לוויין | אתר שיגור | הערות |
| 24 באוגוסט 2010 | Tianhui 1-01  | מרכז שיגור הלוויינים ג'יוצ'ואן | 2000 ק"ג |
| 6 במאי 2012 | Tianhui 1-02  | מרכז שיגור הלוויינים ג'יוצ'ואן | 2,000 ק"ג |
| 26 באוקטובר 2015 | Tianhui 1-03  | מרכז שיגור הלוויינים ג'יוצ'ואן | 2,000 ק"ג |
| 29 ביולי 2021 | Tianhui 1-04  | מרכז שיגור הלוויינים ג'יוצ'ואן |  |
| 29 באפריל 2019 | Tianhui 2-01A  Tianhui 2-01B  | מרכז שיגור הלוויינים טאיואן |  |
| 18 באוגוסט 2021 | Tianhui 2-02A  Tianhui 2-02B  | מרכז שיגור הלוויינים טאיואן |  |
| 29 בדצמבר 2021 | Tianhui 4-A  Tianhui 4-B  | מרכז שיגור הלוויינים ג'יוצ'ואן |  |
| 9 במרץ 2023 | Tianhui 6-A  Tianhui 6-B  | מרכז שיגור הלוויינים ג'יוצ'ואן |  |
| 31 באוקטובר 2023 | Tianhui 5-A  Tianhui 6-B  | מרכז שיגור הלוויינים טאיואן |  |
טלומראז

דיאגרמה המתארת את פעילות הטלומראז
טֶלוֹמֶרָאז (Telomerase) הוא האנזים האחראי על הארכתו מחדש של הטלומר, המגן על כרומוזומי התא ומתקצר במקומם, עם כל חלוקה של התא.
גילויו

האנזים טלומראז התגלה לראשונה ביצור חד תאי בשם טטרהימנה, על ידי קרול גריידר ואליזבת בלקברן בשנת 1984. יחד עם ג'ק שוסטק, זכו גריידר ובלקברן בפרס נובל לפיזיולוגיה או לרפואה בשנת 2009 על גילוי זה.
מהו טלומראז

הטלומר נמצא בקצה כל כרומוזום בתא, ומגן עליו, ממש כמו פיסות הפלסטיק הקטנות המגנות על שרוך נעל. עם כל חלוקה של התא, דהיינו הכפלה של הכרומוזומים, כל כרומוזום מתקצר מעט. אלמלא הטלומר, היה הכרומוזום מתקצר בחלק מהמידע הגנטי החיוני שלו. הטלומר, בקיומו בקצה הכרומוזום, "מקריב" את עצמו ומתקצר במקום החומר הגנטי עצמו. האנזים טלומראז מתקן את קיצורו של הטלומר ומאריך אותו מחדש. הוא מוסיף רצף נוקלאוטידים ספציפי (TTAGGG אצל כל בעלי החוליות), לקצה '3 של גדיל DNA, באזור הטלומרים ובכך מאריך את הטלומר מחדש ומונע לפחות חלק מהתקצרותו. האנזים עובד בשיטת רוורס טרנסקריפטאז ומחזיק גדיל RNA משלו המשמש כתבנית להארכת הטלומרים המתקצרים לאחר כל מחזור תא.
מבנה החלבון של הטלומראז האנושי זוהה ב-2007 על ידי צוות של דוקטור סקוט כהן במכון המחקר CMRI שבאוסטרליה. הוא מורכב משתי תת-יחידות: טלומראז רוורס טרנסקריפטאז (Telomerase Reverse Transcriptase; TERT) וטלומראז RNA (ידוע גם כ-TERC, או hTR). האזור המקודד את הגן TERT מורכב מ-3396 זוגות בסיסים, ומתורגם לחלבון בן 1131 חומצות אמינו. הפוליפפטיד נקשר עם TERC (שאורכו 451 נוקלאוטידים), שאינו מתורגם ונותר כ-RNA.
TERT כנובע משמו הוא רוורס טרנסקריפטאז, שהיא משפחה של אנזימים המשעתקים DNA חד-גדילי על פי תבנית RNA חד-גדילי. תבנית ה-RNA אותה TERT משעתק לאחור היא TERC.
השפעה על הזדקנות וסרטן

ב-2010, פרופ' רונלד דה פיניו וקבוצת מדענים נוספת גידלו במעבדתם באוניברסיטת הרווארד עכברים בעלי טלומרים קצרים. העכברים קצרי הטלומרים הראו מאפיינים רבים של זיקנה כבר בצעירותם. הקבוצה הצליחה לגרום לעכברים הללו לייצר את האנזים טלומראז המאריך את הטלומרים ולהראות כי כתוצאה מהארכת הטלומרים על ידי הטלומראז נעלמו מאפייני הזיקנה הללו. בין השאר הצליחו דה פיניו וחבריו לגרום להתחדשות תאי עצב של העכברים, לשיפור בפוריות שלהם ולהבראת איברים שנפגעו בתהליך ההזדקנות, ובהם הכבד, המעיים והטחול.
לדברי דה פיניו בשיחה עם "כלכליסט" הישראלי:
"רקמות ישנות שהתבלו יכולות לחזור אחורה בזמן. זה אומר שכבד שנהרס יכול לחזור לימיו הטובים ושעור מקומט יכול להימתח שוב. יש לנו בגוף יכולת מובנית להתחדש שוב ושוב, אם רק נסיר את המנגנון הספציפי שגורם לגוף שלנו להפסיק לעשות את זה... זו הפעם הראשונה שהגיל הושב לאחור ביצור חי... אני מאמין שהתגלית הנוכחית תאפשר בעתיד... להוריד את שיעור המתים מסרטן, מסוכרת, מאלצהיימר ומעוד מחלות שאופייניות לבני 60 ומעלה. במקום להילחם במחלות הללו אנחנו יכולים למנוע את התהליך... אם נצליח למנוע את הסרטן מראש ולשחק עם הטלומרים כרצוננו, נוכל להאריך את החיים שלנו באופן דרמטי".
עם זאת, ישנן ראיות שונות לכך שהאנזים מצוי בכמות רבה בתאים סרטניים, וכך, בנוסף למנגנונים שונים, הוא תורם לחיי הנצח שלהם.
לובסטר ובעלי חיים נדירים נוספים

לובסטר הוא בעל חיים, מהבודדים שנמצא כי לכאורה אינם מזדקנים כלל.[דרושה הבהרה][דרוש מקור] דומים לו ככל הנראה סוגים מסוימים של צבים, המדוזה בת האלמוות ואולי גם יסעורון אטלנטי. ישנם חוקרים המייחסים את העדר ההזדקנות לכאורה, אצל בעלי חיים אלה, לקיומו של טלומראז בכל תאיהם, בניגוד למצב אצל כמעט כל בעלי החיים האחרים ובהם האדם. לפי הטענה הזו, הטלומראז מונע מהטלומרים בתאיהם להתקצר ובכך מונע מהם להזדקן.
ראו גם

אנדריי ברטקה
סינתיה קניון
גבול הייפליק
הורמון גדילה והזדקנות
אנטי אייג'ינג
הערות שוליים

↑  C. W. Greider, E. H. Blackburn, Identification of a specific telomere terminal transferase activity in Tetrahymena extracts, Cell 43, 1985-12, עמ' 405–413 doi: 10.1016/0092-8674(85)90170-9
↑  דיאנה בחור ניר, תתחדשו, באתר כלכליסט, 9 בדצמבר 2010
↑  חדשות 2, ‏מחקר: נמצא האנזים שיהפוך אתכם צעירים יותר, באתר ‏מאקו‏, 30 בנובמבר 2010
| --- | --- |
בקרת זהויות :  NKC: ph1020464
טקסידרמיה

| --- | --- |

 בימוי:  גיאורגי פאלפי
 הופק בידי:  אלכסנדר דומרייצ'ר-איוונקאונו
 תסריט:  סופיה רוטאקי   גיאורגי פאלפי   לאיוש פארטי נאגיי
 שחקנים ראשיים:  Gergely Trócsányi גאבור מטה פירושקה מולנר ארווין לדר Adél Stanczel Csaba Czene מרק ביסכוף Zoltán Koppány 
 מוזיקה:  אמון טובין 
 צילום:  Gergely Pohárnok 
 מדינה:  הונגריה, אוסטריה, צרפת 
 חברת הפקה:  Eurofilm, Memento Films Production, Amour Fou, La Cinéfacture 
 חברה מפיצה:  Amour Fou Filmproduktion
 שיטת הפצה:  וידאו על פי דרישה 
 הקרנת בכורה:  23 באוגוסט 2006 צרפת
 משך הקרנה:  91 דקות
 שפת הסרט:  הונגרית
 סוגה:  סרט אימה, קומדיית אימה, סרט אמנותי, סרט דרמה, סרט קומדיה, סרט קומדיה שחורה 
 תקציב:  500,000,000 פורינט
 הכנסות באתר מוג'ו:   taxidermia
 פרסים:  7 זכיות, מועמדות אחת
 www.taxidermia-themovie.com
 דף הסרט ב־IMDb
 
קלמן, בעיצומה של תחרות אכילה.
טקסידרמיה (בהונגרית: Taxidermia ) הוא סרט קולנוע בשפה ההונגרית בבימוי גיאורגי פאלפי, שיצא ב-2006. הסרט הוא מסוג גרוטסקה סוריאליסטית, עם מוטיבים של קומדיה שחורה ואימה. הוא מבוסס על כמה סיפורים קצרים מאת לאיוש פארטי נאגיי, וההפקה היא שיתוף פעולה הונגרי-אוסטרי-צרפתי.
"טקסידרמיה" קיבל שבחים רבים על התסריט המקורי והביזארי, ועל הבימוי והצילום המרשימים והאופי האסתטי שבו הוא מציג אפילו מראות קשים לצפייה. פסקול הסרט נע בין פולקלור הונגרי למוזיקה אלקטרונית עמוקה וקודרת, שהקליט עבור הסרט אמן המוזיקה האלקטרונית אמון טובין.
"טקסידרמיה" זכה בארבעה פרסים והיה ההגשה הרשמית של הונגריה לקטגוריית פרס אוסקר לסרט הזר הטוב ביותר בטקס האוסקר ה-80 שנערך ב-2008. בישראל נבחר הסרט לקטגוריית "סרט מומלץ" על ידי האוזן השלישית.
עלילה

עלילת הסרט מציגה שלושה סיפורים משפחתיים, ועוקבת אחר שלושה דורות של גברים הונגרים: בתחילה בסניטר צבאי בזמן מלחמת העולם השנייה, משם למתמודד בתחרויות אכילה בזמן המלחמה הקרה, ולבסוף מוצג סיפורו של מפחלץ בתקופה המודרנית. המוטיבים החוזרים העיקריים בסרט הוא דימוי הגוף השמן, האיברים הפנימיים, השפלה נפשית והאבסה עצמית לעומת פחלוץ.
הסרט מתחיל במוצב צבאי מרוחק וכפרי בהונגריה, שם החייל ונדל מורוז'גובני, טיפוס תמהוני וכנוע, חי חיי אומללות וצייתנות תחת הקצין האלים שלו, אורג בלאטוני קלמן. כשהוא נידון לבצע עבור הקצין ומשפחתו את המטלות הבזויות והמשפילות ביותר, תוך שהוא מתגורר בצריף רעוע וללא חימום, עסוק מורוז'גובני בהצצות לבנותיו של הקצין ובבריחה לעולמות של פנטזיות פרוורטיות של פירומניה ופדופיליה. בסצנה אשר לא ברור אם היא מציאות או חלום, שוכב מורוז'גובני עם אשתו גדולת הממדים של קלמן הקצין ומעבר אותה, נרדם ומתעורר בצמוד לגווייה של חזיר – מה שמביא להוצאתו להורג על ידי קלמן שמגלה את הדבר. קלמן מגדל את הילד שנולד כבנו.
כמה עשורים אחר כך, גדל קלמן הבן להיות אלוף הונגריה בתחרויות האכילה הלאומיות, ושגרת חייו נעה בין יחסים אינטנסיביים עם המאמן שלו לבין התחרויות הביזאריות, בתקווה שהן יהפכו ביום מן הימים לספורט אולימפי לגיטימי. באחת התחרויות מתאהב קלמן בבחורה גדולת ממדים בשם גיזי אקזל, אף היא מתחרה באכילה, שאמורה להתחתן עם אחד ממתחריו. הוא בורח יחד איתה והם מנהלים מערכת יחסים שבמהלכה היא נכנסת להיריון ויולדת את בנם לאיושקה, בעוד קלמן ממשיך באימוני האכילה הנוקשים.
שוב עוברים כמה עשורים, והבן לאיושקה גדל להיות מפחלץ מסור ומקצועי השונה מהותית מהוריו גדולי הממדים: הוא צנום, חיוור ורזה (דומה למורוז'גובני). לאיושקה עושה רושם של גבר עצוב, מודאג, מיואש וממורמר, וכאשר הוא אינו עסוק במלאכת הפחלוץ בחנותו או נכשל בניסיונותיו לנהל חיים נורמליים, הוא עסוק ברכישת אוכל עבור אביו קלמן, שבמרוצת השנים התעצם באופן כה מפלצתי עד שאינו יכול לעזוב את הכיסא בדירתו הקלאוסטרופובית של בנו. קלמן, שמעביר את זמנו בפיטום חבורה של חתולים הכלואים בדירתו בחמאה, מתעמר ועולב בבנו תדיר, עד שזה מגיע לנקודת שבירה ומחליט לנטוש את אביו בכלאו הפרטי. לאחר שהוא מחליט לחזור, הוא מגלה שהחתולים המפוטמים ברחו מהכלוב, וברעבם הנואש ביתרו את אביו למוות.
משלא נותרה לו סיבה לחיות, מחליט לאיושקה לפחלץ את גופת אביו הענקית ואת החתולים, ולאחר מכן נועל את עצמו במתקן כירורגי תוצרת בית, ותחת השפעת משככי כאבים וסמי הרדמה הוא מסיר מגופו את האיברים הפנימיים, ולאחר שהחליף את דמו בחומר משמר הוא מפעיל את המכונה המחסלת אותו בכריתת ראש ויד ומותירה את גופו כפסל, מפוחלץ ומשומר. הסרט מסתיים בהרצאה בזמן עתידני, שבה מספר רופא שהיה בין לקוחותיו של לאיושקה לקהל המאזין בעניין, כיצד מצא את הגופות המשומרות, אותן הוא מציג לראווה בתערוכת אומנות.
פרסים

| שנה | מקום | שם הפסטיבל | תוצאה |
| --- | --- | --- | --- |
| 2006 | קוטבוס, גרמניה | Cottbus Film Festival of Young East European Cinema | זכייה אחת, מועמדות אחת |
| 2006 | בודפשט, הונגריה | Hungarian Film Week | ארבע זכיות |
| 2006 | קלוז'-נאפוקה, רומניה | Transilvania International Film Festival | זכייה |
| 2007 | פורטו, פורטוגל | Fantasporto | זכייה |
הערות שוליים

↑  משמעות המושג ביוונית: "סידור העור", "פחלוץ"
טיין

ערך זה עוסק בנהר באנגליה. אם התכוונתם למשמעות אחרת, ראו .
| --- | --- |
נהר הטיין בזרימתו דרך העיר ניוקאסל
נהר הטיין בזרימתו דרך העיר ניוקאסל
 מידע כללי
 אורך:  118 ק"מ
 ספיקה ממוצעת:  44.6 מ"ק לשנייה
 אגן ניקוז:  2,933 קמ"ר
 מוצא:  העיירה הקסהם
 יובלים:  River Derwent, River Team, River Don, River South Tyne, River North Tyne, Ouse Burn 
 שפך:  הים הצפוני
 מדינות באגן הניקוז:  אנגליה
 
 
נהר הטיין (טַיְן; באנגלית: River Tyne) הוא נהר הזורם בצפון-מזרח אנגליה שבממלכה המאוחדת, ואורכו הוא כ-118 ק"מ. הנהר נוצר מהתמזגותם של הטיין הדרומי והטיין הצפוני בקרבת העיר הקסהם(אנ'). משם הוא זורם דרך העיר קורברידג'(אנ') ובקצה הדרומי של ניוקאסל, ממנה הוא ממשיך ונשפך לים הצפוני. על שם הנהר נקרא המחוז טיין אנד ויר, בו הוא זורם. לנהר נוסדה ב-2004 קרן (Tyne Rivers Trust) שמטרתה היא הגנת ושימור מי הנהר וסביבתו.
הערות שוליים

↑  Tyne Rivers Trust, Tyne Rivers Trust
| --- | --- |
בקרת זהויות :  NLI: 987007558415105171  BnF: cb17098425c (data)  GND: 7708260-6  LCCN: sh85139090  SUDOC: 193994860  VIAF: 315149320   WorldCat (עם VIAF): 315149320 
ערך זה הוא קצרמרבנושא גאוגרפיה של אנגליה ובנושא נהרות ונחלים. אתם מוזמנים לתרום לוויקיפדיה ו.
טרוויס ווריק

| --- | --- |
אין תמונה חופשית
 לידה:  5 ביולי 1991 (בן 33) פיין ברוק, ניו ג'רזי, ארצות הברית
 עמדה:  קלע, סמול פורוורד
 גובה:  1.93
 מספר:  21
 מכללה:  מכללת סנט מייקל (2009–2012)   מכללת איטקה (2012–2013)
 דראפט:  לא נבחר, 2013
 קבוצות כשחקן
 2013–2014   2014–2015   2015   2015–2017   2017–2018   2018–2019   2019–2020   2020–2022   2022–2023   2024–:  גות'ה רוקטס   ריזן לודביגסבורג   המבורג טאוארס   רסטה פכטה   מכבי אשדוד   הפועל באר שבע   עירוני נהריה   הפועל באר שבע   עירוני נס ציונה   עירוני נהריה
 
טרוויס ווריק (באנגלית: Travis Warech; נולד ב-5 ביולי 1991) הוא כדורסלן אמריקאי-גרמני-ישראלי, המשחק בעמדת הקלע והסמול פורוורד. נכון למרץ 2024, הוא מלך הסלים בכל הזמנים של הפועל באר שבע בליגת העל.